Ahiret
Ahiret (iz arapskog: al-Akhirah) je naziv (u islamu) za „onaj“ ili „budući svijet“. Suprotna riječ je dunjaluk (sadašnji svijet). Ali i mnoge druge vjere diferenciraju između „fizičkog“ i „nadprirodnog“ svijeta. Vjerovanje da smrt nije kraj postojanja, već prijenos iz vremenskog svijeta u vječni svijet, (al-Ākhirah), vjerovanje je koje islam dijeli sa drugim abrahamskim religijama kao što su judaizam i kršćanstvo. Ahiret se spominje na desetine puta u Kur'anu u brojnim surama gdje se, između ostalog, vjernicima kaže da čini da se "uživanje u ovosvjetskom životu" (dunya) čini "beznačajnim" (Q.9:38). U vezi sa posljednjim sudom, tradicionalno se smatra jednim od šest osnovnih vjerovanja muslimana, (zajedno sa tevhidom (monoteizam), melecima (anđelima), četiri objavljene knjige (indžil, tevrat, kuran i zebur), prorocima i glasnicima, i predodređenje). U islamskoj doktrini, Ahiret je neophodnan jer pobožni često pate, a nevjernici često napreduju i uživaju u vremenitom svijetu. Da bi se to ispravilo i da bi se donijela pravda, neophodan je Ahiret sa nagradama džennet i kaznom džehennem. Vjerovanje u ahiret odnosno budući svijet, je jedna od najstarijih kulturnih značaja, ali i nerješenih tajni, većine religija na svijetu, i nekih filozofskih gledišta.